**8-ма учебна седмица Домашна работа – 9 клас**

**Български език**

*Прочетете и запомнете!*

Научен стил

*Общуването в научната сфера* е свързано с обмена на научна информация, разкриваща явления и закономерности в развитието на природата и обществото. Научната информация се отличава с точност и обективност, обяснява конкретните факти чрез различни понятия.

*Участници* в общуването са учени, които разкриват резултатите от свои научни изследвания, опити, наблюдения. Научно е об-щуването между ученици и учители в час, тъй като тази дейност е насочена към усвояване на определени научни знания. Участници в научно общуване са и хората, които проявяват интерес към опре-делена научна област и търсят информация, свързана с нея.

*Целта на общуване* - да се възприема и предава информация, разкриваща закономерностите и зависимостите между явленията и нещата в света, който ни заобикаля.

Общуването в научната сфера може да *бъде пряко и непряко*, но винаги има *официален характер* и най-често е под формата на *монолог.*

В научната сфера е засилена употребата на

* термини (за представяне на факти, процеси и закономерности)
* отглаголни съществителни ( установяване, определяне, сравняване);
* предлози и съюзи със сложен състав (вследствие на, освен, поради, съобразно с, въпреки че, макар че, ако, при условие че, за щото, следователно);
* числителни имена (когато в научния текст се съобщават данни);
* форми за страдателен залог, например: установено е..., забелязва се..., създадени са...);
* сегашно време с различните му значения - сегашно обобщено и сегашно историческо (когато в научните текстове се съобщават общовалидни истини );
* преобладават съобщителните изречения;
* думи с абстрактно значение, безлични глаголи ( следва, може, трябва, необходимо е, ясно е);

**История:**

*Да припомним!*

Първата държава на българите на Балканите, известна още като Дунавска България, просъществува от създаването си **през 681 година до 1018** година, когато пада под робството на могъщия си съсед Византия. Този факт слага край на първия период в историята на държавата

**Хан Кубрат - 635 – 650 г.**

Кубра̀т (Курт, Хор Бат, Куврат, Курдбард) е владетел от рода Дуло, вожд на племето уногондури, обединил прабългарите северно от Кавказ и Черно море и създал могъщ племенен съюз наречен Стара Велика България. Кубрат безспорно е от най-значимите личности в българската история, най-вече с обстоятелството, че обединява прабългарите и дава тласък на бъдещата българска държавност, изразила се впоследствие в съществуването на Дунавска и Волжка Българии.

**Хан Аспарух - 681-700 г.**

Трети син на хан Кубрат - последен владетел на "Стара Велика България" и  основател на Дунавска България. Хан Аспарух побеждава императора на Византия Константин IV . В съюз със седемте славянски племена образува българската държава, призната от Византия през 681 г. Аспарух произхожда от рода Дуло, не е известна точната година на неговото раждане, но се предполага че е загинал ок. 700 г. в битка с хазарите.

**Хан Тервел - 700-721 г.**

Син на Аспарух. Помага на византийския император Юстиниян II да си върне престола, срещу което получава областта Загоре и титлата кесар, с което се създава прецедент в историята. Побеждава арабите край Константинопол през 717 г. Съществуват хипотези, че в чест на Тервел, е създаден най-внушителният старобългарски монумент, запазен в Европа – барелефът "Мадарски конник" израз на величието на Българската държава.

**Хан Крум - 802-814 г.**

По време на неговото управление България засилва позициите си на

Балканския полуостров и в Европа, благодарение на множество победи на бойното поле. Крум започва да приобщава славяните към властта и започва провеждането на административна реформа. Издадените от хан Крум закони са първото писмено законодателство в българската държава. Те предвиждат сурови наказания срещу кражбата, просията и разбойничеството.

**Хан Омуртаг - 814-831 г.**

Има мнение, поддържано от покойния проф. Рашо Рашев, че името на хана не е добре разчетено от преводача. Името също така е засвидетелствано и като Муртагон. Преди всичко хан Омуртаг ще остане в българската история със строителната си дейност, допринесла за развитието на Плисковско-Преславската култура. Съхранени са извори и паметни надписи, свидетелстващи за възстановяването на Плиска, както и построяването на нов хански дворец с тронна зала.

**Княз Борис I Михаил - 852-889 г.**

Свети княз Борис I Михаил е български владетел, който налага християнството и въвежда славянската писменост в България. Той управлява от 852 до 889 г. и отново за кратко през 893 г., когато детронира първородния си син Владимир Расате и възкачва на престола другия си син Симеон. Борис I има огромен принос за въвеждането и разпространяването на българската писменост, приемайки учениците на Кирил и Методий през 885 г.

**Цар Симеон Велики - 893-927 г.**

Войните на Симеон срещу Византия, маджарите и сърбите довеждат до най-голямото териториално разширение на България и я превръщат в най-силната държава в Източна Европа. Това е период на културен разцвет, наричан Златен век на българската култура. Границите на България достигат три морета – Бяло, Адриатическо и Черно. Българската православие е в разцвет, а българските глаголически и кирилски преводи се разпространяват из целия славянски свят.

**Цар Самуил - 991-1014 г.**

Самуил управлява България съвместно с тримата си братя, а след смъртта им става действителен владетел на българите в едни от най-трудните времена в българската история. В продължение на десетилетия успява да удържи атаките на Василий II и му нанася сериозни поражения. Цар Самуил умира на 6 октомври 1014 г. от сърдечен удар, който получава при вида на войниците си, ослепени след битката при Беласица.